CELEX: 32020D1117
Language: da
Date: 2020-07-27 00:00:00
Title: Rådets gennemførelsesafgørelse (EU) 2020/1117 af 27. juli 2020 om udpegelse af de europæiske anklagere ved Den Europæiske Anklagemyndighed

29.7.2020   
               
               
                  DA
               
               
                  Den Europæiske Unions Tidende
               
               
                  L 244/18
               
            
         RÅDETS GENNEMFØRELSESAFGØRELSE (EU) 2020/1117
         af 27. juli 2020
         om udpegelse af de europæiske anklagere ved Den Europæiske Anklagemyndighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (1), særlig artikel 16,
         under henvisning til Rådets gennemførelsesafgørelse (EU) 2018/1696 af 13. juli 2018 om reglerne for det udvælgelsespanels funktionsmåde, der er omhandlet i artikel 14, stk. 3, i forordning (EU) 2017/1939 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (2),
         under henvisning til Rådets afgørelse (EU) 2018/1275 af 18. september 2018 om udpegelse af medlemmerne af det udvælgelsespanel, der er omhandlet i artikel 14, stk. 3, i forordning (EU) 2017/1939 (3),
         under henvisning til Rådets gennemførelsesafgørelse (EU) 2019/598 af 9. april 2019 om overgangsbestemmelser for udpegelsen af de europæiske anklagere for og under den første mandatperiode som fastsat i artikel 16, stk. 4, i forordning (EU) 2017/1939 (4),
         under henvisning til de begrundede udtalelser og den rangordning af kandidaterne, som udvælgelsespanelet har opstillet, og
         ud fra følgende betragtninger:
         
                     (1)
                  
                  
                     Den Europæiske Anklagemyndighed (EPPO) blev oprettet ved forordning (EU) 2017/1939. Kommissionen har ansvaret for oprettelsen og den indledende administrative drift af EPPO, indtil EPPO har kapacitet til at gennemføre sit eget budget.
                  
               
                     (2)
                  
                  
                     De europæiske anklagere skal føre tilsyn med efterforskning og retsforfølgning, jf. artikel 12 i forordning (EU) 2017/1939.
                  
               
                     (3)
                  
                  
                     I overensstemmelse med artikel 120, stk. 2, andet afsnit, i forordning (EU) 2017/1939 skal EPPO påtage sig de efterforsknings- og retsforfølgningsmæssige opgaver, som er tillagt den ved nævnte forordning, fra en dato, som fastsættes ved en afgørelse truffet af Kommissionen efter forslag fra den europæiske chefanklager, når EPPO er blevet oprettet.
                  
               
                     (4)
                  
                  
                     Den europæiske chefanklager blev udpeget ved Europa-Parlamentets og Rådets afgørelse (EU) 2019/1798 (5). Det er nødvendigt, at Rådet udpeger de europæiske anklagere med henblik på at oprette EPPO's kollegium, der består af den europæiske chefanklager og én europæisk anklager pr. deltagende medlemsstat.
                  
               
                     (5)
                  
                  
                     I gennemførelsesafgørelse (EU) 2018/1696 fastlægges reglerne for det udvælgelsespanels funktionsmåde, der er omhandlet i artikel 14, stk. 3, i forordning (EU) 2017/1939 (»reglerne for udvælgelsespanelets funktionsmåde«).
                  
               
                     (6)
                  
                  
                     I henhold til artikel 16, stk. 1, i forordning (EU) 2017/1939 skal hver deltagende medlemsstat indstille tre kandidater til stillingen som europæisk anklager blandt kandidater, som er aktive medlemmer af medlemmer af den relevante medlemsstats retsforfølgende myndigheder eller domstole, hvis uafhængighed er uomtvistelig, og som besidder de nødvendige kvalifikationer for udpegelse til høje anklagemæssige eller judicielle funktioner i deres respektive medlemsstater, og som har relevant praktisk erfaring med nationale retssystemer, finansielle efterforskninger og med internationalt retligt samarbejde i straffesager.
                  
               
                     (7)
                  
                  
                     Udvælgelsespanelet har udarbejdet de begrundede udtalelser og rangordningen for hver af de indstillede kandidater, som opfyldte betingelserne i artikel 16, stk. 1, i forordning (EU) 2017/1939, og forelagt dem for Rådet, som modtog dem den 29. maj, 20. juni, 11. oktober, 18. november og 10. december 2019 og den 16. juli 2020.
                  
               
                     (8)
                  
                  
                     I henhold til regel VII, stk. 2, fjerde afsnit, i reglerne for udvælgelsespanelets funktionsmåde har udvælgelsespanelet rangordnet kandidaterne i forhold til deres kvalifikationer og erfaring. Rangordningen er udtryk for udvælgelsespanelets prioritering og er ikke bindende for Rådet.
                  
               
                     (9)
                  
                  
                     I overensstemmelse med artikel 16, stk. 2, i forordning (EU) 2017/1939 skal Rådet efter at have modtaget udvælgelsespanelets begrundede udtalelser udvælge og udpege én af kandidaterne til hvervet som europæisk anklager i den pågældende deltagende medlemsstat.
                  
               
                     (10)
                  
                  
                     I overensstemmelse med artikel 16, stk. 3, i forordning (EU) 2017/1939 skal Rådet udvælge og udpege de europæiske anklagere for en seksårig periode, der ikke kan forlænges, med simpelt flertal. Rådet kan beslutte at forlænge mandatet med højst tre år ved udgangen af seksårsperioden.
                  
               
                     (11)
                  
                  
                     Ved gennemførelsesafgørelse (EU) 2019/598 fastlægges overgangsbestemmelser for udpegelsen af de europæiske anklagere for og under den første mandatperiode efter ikrafttrædelsen af forordning (EU) 2017/1939. I overensstemmelse med artikel 2, stk. 1, i gennemførelsesafgørelse (EU) 2019/598 skal der inden udpegelsen af de europæiske anklagere ved lodtrækning fastsættes en gruppe bestående af en tredjedel af antallet af deltagende medlemsstater på tidspunktet for anvendelsen af disse overgangsbestemmelser. Lodtrækningen fandt sted den 20. maj 2019, og medlemsstaterne i denne gruppe er Grækenland, Spanien, Italien, Cypern, Litauen, Nederlandene, Østrig og Portugal. I henhold til artikel 3 i nævnte gennemførelsesafgørelse skal embedsperioden for de europæiske anklagere fra medlemsstaterne, som medtages i den pågældende gruppe, være tre år, og perioden kan ikke forlænges.
                  
               
                     (12)
                  
                  
                     Rådet har vurderet kandidaternes respektive meritter under hensyntagen til de begrundede udtalelser fra udvælgelsespanelet. Med hensyn til den begrundede udtalelse for de kandidater, der var blevet indstillet af Malta, godtgør de begrundelser, der er fremlagt af udvælgelsespanelet, på tilstrækkelig vis, at det henset til de ekstraordinære omstændigheder i denne medlemsstat objektivt set er umuligt for denne medlemsstat at finde yderligere kandidater, der opfylder betingelserne, inden for rimelig tid, på trods af at den har foretaget alle nødvendige bestræbelser for at gøre dette. Derfor er betingelserne fastsat i regel VII, stk. 2, tredje afsnit, i reglerne for udvælgelsespanelets funktionsmåde opfyldt. I lyset af de nævnte ekstraordinære omstændigheder fandt Rådet, at den afgivne begrundende udtalelse vedrørende de kandidater, der var blevet indstillet af Malta, gav det tilstrækkelige valgmuligheder med hensyn til egnede kandidater, og besluttede at fortsætte processen på dette grundlag henset til, at yderligere forsinkelse af udnævnelsen af europæiske anklagere vil have alvorlige negative konsekvenser for EU-rettens effektivitet.
                  
               
                     (13)
                  
                  
                     Som følge af denne vurdering har Rådet fulgt den ikkebindende prioritering, som udvælgelsespanelet havde angivet for de kandidater, der var blevet indstillet af Tjekkiet, Tyskland, Estland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Malta, Nederlandene, Østrig, Rumænien, Slovenien, Slovakiet og Finland. For så vidt angår de kandidater, der var blevet indstillet af Belgien, Bulgarien og Portugal, har Rådet ikke fulgt udvælgelsespanelets ikkebindende prioritering ud fra en anderledes vurdering af disse kandidaters meritter, som blev foretaget i Rådets relevante forberedende organer —
                  
               VEDTAGET DENNE AFGØRELSE:
         
            Artikel 1
            Følgende personer udpeges herved til europæiske anklagere ved EPPO som midlertidigt ansatte i lønklasse AD 13 for en seksårig periode, der ikke kan forlænges, fra den 29. juli 2020:
            
                         
                     
                     
                        Yves VAN DEN BERGE (6)
                        
                     
                  
                         
                     
                     
                        Teodora GEORGIEVA (7)
                        
                     
                  
                         
                     
                     
                        Petr KLEMENT (8)
                        
                     
                  
                         
                     
                     
                        Andrés RITTER (9)
                        
                     
                  
                         
                     
                     
                        Kristel SIITAM-NYIRI (10)
                        
                     
                  
                         
                     
                     
                        Frédéric BAAB (11)
                        
                     
                  
                         
                     
                     
                        Tamara LAPTOŠ (12)
                        
                     
                  
                         
                     
                     
                        Gatis DONIKS (13)
                        
                     
                  
                         
                     
                     
                        Gabriel SEIXAS (14)
                        
                     
                  
                         
                     
                     
                        Yvonne FARRUGIA (15)
                        
                     
                  
                         
                     
                     
                        Cătălin-Laurențiu BORCOMAN (16)
                        
                     
                  
                         
                     
                     
                        Jaka BREZIGAR (17)
                        
                     
                  
                         
                     
                     
                        Juraj NOVOCKÝ (18)
                        
                     
                  
                         
                     
                     
                        Harri TIESMAA (19)
                        
                     
                  
         
            Artikel 2
            Følgende personer udpeges herved til europæiske anklagere ved EPPO som midlertidigt ansatte i lønklasse AD 13 for en treårig periode, der ikke kan forlænges, fra den 29. juli 2020:
            
                         
                     
                     
                        Dimitrios ZIMIANITIS (20)
                        
                     
                  
                         
                     
                     
                        María Concepción SABADELL CARNICERO (21)
                        
                     
                  
                         
                     
                     
                        Danilo CECCARELLI (22)
                        
                     
                  
                         
                     
                     
                        Katerina LOIZOU (23)
                        
                     
                  
                         
                     
                     
                        Tomas KRUŠNA (24)
                        
                     
                  
                         
                     
                     
                        Daniëlle GOUDRIAAN (25)
                        
                     
                  
                         
                     
                     
                        Ingrid MASCHL-CLAUSEN (26)
                        
                     
                  
                         
                     
                     
                        José Eduardo MOREIRA ALVES D'OLIVEIRA GUERRA (27)
                        
                     
                  
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 27. juli 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  EUT L 283 af 31.10.2017, s. 1.
         
            (2)  EUT L 282 af 12.11.2018, s. 8.
         
            (3)  EUT L 238 af 21.9.2018, s. 92.
         
            (4)  EUT L 103 af 12.4.2019, s. 29.
         
            (5)  Europa-Parlamentets og Rådets afgørelse (EU) 2019/1798 af 23. oktober 2019 om udpegelse af den europæiske chefanklager for Den Europæiske Anklagemyndighed (EUT L 274 af 28.10.2019, s. 1).
         
            (6)  Indstillet af Belgien.
         
            (7)  Indstillet af Bulgarien.
         
            (8)  Indstillet af Tjekkiet.
         
            (9)  Indstillet af Tyskland.
         
            (10)  Indstillet af Estland.
         
            (11)  Indstillet af Frankrig.
         
            (12)  Indstillet af Kroatien.
         
            (13)  Indstillet af Letland.
         
            (14)  Indstillet af Luxembourg.
         
            (15)  Indstillet af Malta.
         
            (16)  Indstillet af Rumænien.
         
            (17)  Indstillet af Slovenien.
         
            (18)  Indstillet af Slovakiet.
         
            (19)  Indstillet af Finland.
         
            (20)  Indstillet af Grækenland.
         
            (21)  Indstillet af Spanien.
         
            (22)  Indstillet af Italien.
         
            (23)  Indstillet af Cypern.
         
            (24)  Indstillet af Litauen.
         
            (25)  Indstillet af Nederlandene.
         
            (26)  Indstillet af Østrig.
         
            (27)  Indstillet af Portugal.